Становище на Европейския икономически и социален комитет относно Доклад на Комисията до Европейския парламент, Съвета, Европейския икономически и социален комитет и Комитета на регионите — Напредък при изпълнението на стратегията на ЕС за горите „Нова стратегия на ЕС за горите: за горите и сектора на горското стопанство“

[COM(2018) 811 final]

(2020/C 47/13)

Докладчик: Andreas THURNER

Съдокладчик: Antonello PEZZINI

Сезиране Европейска комисия, 18.2.2019 г. Правно основание Член 304 от Договора за функционирането на Европейския съюз Решение на пленарната асамблея 22.1.2019 г. (в очакване на сезирането) Компетентна секция „Земеделие, развитие на селските райони, околна среда“ Приемане от секцията 1.10.2019 г. Приемане на пленарна сесия 30.10.2019 г. Пленарна сесия № 547 Резултат от гласуването („за“/„против“/„въздържал се“) 162/0/1

1. Заключения и политически препоръки

ЕИСК:

1.1. призовава за актуализиране на стратегията на ЕС за горите след 2020 г. в рамките на Европейския зелен курс. Новата стратегия може да бъде реалистично насочена към 2050 г., за да се гарантира съгласувано изпълнение на добре известните политически ангажименти, като например Стратегическия план на ООН за горите, целите на ООН за устойчиво развитие (ЦУР) и Парижкото споразумение. Значението на горите, горското стопанство и свързаните с него отрасли за постигането на тези цели следва да се признае във всички сектори и да доведе до оптимизирано междусекторно сътрудничество;

1.2. подчертава изменението на климата като основно предизвикателство за планетата с преки, предимно отрицателни, последици за отрасъла на горското стопанство. Същевременно секторът на горското стопанство има огромен потенциал да осигури решения за смекчаване на последиците от изменението на климата чрез устойчива и кръгова биоикономика, при условие че своевременно бъдат изпълнени ефективни стратегии за адаптация. Трябва да се доразвие пълният потенциал на поглъщането на CO 2 чрез засилено използване на дървесина по устойчив начин, повишаване на замяната на суровини и енергия на основата на изкопаеми горива с такива на биологична основа и увеличаване на съхраняването на въглерод в трайни продукти от дървесина. Горите, съставени от различни видове, увеличават ползите за климата в сравнение с монокултурите, които може да имат отрицателно въздействие върху дългосрочната устойчивост;

1.3. подчертава значението на допълнителното разработване на хармонизирани информационни системи за горите, за да се натрупат повече знания и данни относно наличността и състоянието на горските ресурси, и предлаганите от тях възможности за предоставяне на обществото на множество услуги, включително възобновяеми суровини, енергия и други горски продукти;

1.4. подчертава значението на многофункционалната роля на горите и отбелязва, че изменението на климата представлява заплаха за екосистемните услуги. Поради изменението на климата, вероятността от природни бедствия като горски пожари, наводнения, суши и щети, причинявани от вредители напр. корояди, се очаква да се повиши. Необходима е стабилна комбинация от финансови инструменти, за да се гарантират непрекъснати инвестиции в съвременни технологии, както и в мерки в областта на климата и околната среда, за да се засили многофункционалната роля на горите. Във връзка с частните горски стопанства е от решаващо значение да се гарантира зачитането на правата на собственост, а свързаните с горите решения да се вземат в партньорство със собствениците на гори;

1.5. препоръчва картографиране на текущото състояние на работната сила и прогнозиране на нуждите от работна ръка в европейския сектор на горското стопанство, особено по отношение на работната сила в горите. Необходима е точна картина на привлекателността на сектора и квалифицираната работна ръка, за да се доразвие веригата за създаване на стойност, основана на горското стопанство, и да се гарантира жизнеспособността на екосистемите. Достойните работни места и условия на труд са необходима предпоставка за привличането на работници в сектора на горското стопанство;

1.6. насърчава, що се отнася до свързаните с горите политики на ЕС, силно предварително участие на Постоянния комитет по горите, Групата за граждански диалог по горите и корка и Експертната група на ЕС относно отраслите, свързани с горското стопанство, и свързаните със сектора въпроси, за да се използват изцяло възможностите на наличните експертни знания;

1.7. подчертава колко е важно да се намалят обезлесяването и деградацията на горите в глобален мащаб чрез укрепване на активно и устойчиво управление на горите, например чрез общоевропейско споразумение, като се използва местно произведената биомаса в Европа и се подпомага преходът към по-устойчиви потребителски модели.

2. Общи съображения

ЕИСК:

2.1. приветства доклада на Европейската комисия относно напредъка в прилагането на Стратегията на ЕС за горите и отбелязва, че повечето действия в Многогодишния план за изпълнение (Forest MAP) са изпълнени според предвиденото;

2.2. приветства заключенията на Съвета относно напредъка в прилагането на Стратегията на ЕС за горите и препоръките относно нова стратегическа рамка за горите;

2.3. отново изтъква значението на субсидиарността на държавите членки, що се отнася до политиката за горите, и подчертава ключовата роля на Стратегията на ЕС за горите като инструмент за координация и съгласуваност на политиката между различните свързани с горите политики за укрепване на цялостното виждане за устойчивото управление на горите и за веригата за създаване на стойност на сектора на горското стопанство;

2.4. подчертава значението на сектора на горското стопанство, що се отнася до прехода от основана на изкопаеми горива икономика към икономика, която използва биогорива. Силната роля на сектора на горското стопанство в кръговата икономика ще осигури огромни възможности за европейската икономика да заеме водеща позиция по отношение на технологиите в този сектор;

2.5. изтъква изменението на климата като основно предизвикателство за човечеството и нашата планета, което вече в значителна степен засяга горите и сектора на горското стопанство (напр. въздействието върху количеството и качеството на доставките на дървесина и огромните количества увредена дървесина). Следователно от основно значение са мерките за смекчаване на последиците от изменението на климата и управлението на горите, както и адаптирането им към променящите се климатични условия. В тази връзка решаваща роля имат здравите и устойчиви гори. Активното и устойчиво управление, включително поддържането на биологичното разнообразие на горите, са от съществено значение за опазването на тяхната устойчивост и жизнеспособност в дългосрочен план. Допълнителното развитие на мобилизацията на използването на дървесина (напр. чрез цифровизация и нови техники), както и използването на дървесина и продукти на основата на дървесина, са ключови елементи в постигането на целите по отношение на климата. Необходимо е да се доразвие пълният потенциал на поглъщането на CO 2 чрез засилена замяна на суровини и енергия на основата на изкопаеми горива с такива на биологична основа и съхраняване на въглерод в трайни продукти от дървесина;

2.6. подчертава значението на научните изследвания и иновациите за намиране на решения за по-устойчиви вериги за създаване на стойност на базата на дървесна биомаса. Така ще се засили напредъкът в усилията за намаляване на емисиите на парникови газове от гледна точка на преработвателните технологии, както и разработването на нови иновативни решения за пазарите на базата на биомаса. Допълнителното развитие и възприемането на цифрови и технологични решения ще улеснят технологиите за прецизно горско стопанство и ще предложат подобрения в подкрепа на устойчивото управление на горите;

2.7. признава значението на многофункционалната роля на горите и предоставянето на многобройни екосистемни услуги и признава изменението на климата като основна заплаха за изпълнението на ролята на горите. Следователно са необходими адекватни ресурси, за да се гарантира, че ще се запазят различните екосистемни услуги, включително защитната функция на горите, както и устойчивото предлагане на дървесина за обществото, като същевременно се опазва биологичното разнообразие и се гарантира адаптиране към изменението на климата. Необходима е стабилна комбинация от финансови инструменти (напр. Европейската инвестиционна банка (ЕИБ), Европейския фонд за стратегически инвестиции (ЕФСИ), общата селскостопанска политика (ОСП), Европейския социален фонд (ЕСФ), национални фондове, частни фондове), за да се гарантира, че ще продължат да се правят инвестиции в съвременни технологии, както и в мерки в областта на климата и околната среда, с които се засилва многофункционалната роля на горите. Във връзка със следващата МФР следва да се обмисли създаването на специален фонд за мерки за намаляване на значителните загуби на горските стопанства поради изменението на климата;

2.8. подчертава важната роля на активно управляваните гори и горското стопанство за създаването на допълнителни екологосъобразни работни места и растеж в селските и градските райони, включително услугите, свързани с екотуризма, отдиха и здравето;

2.9. подчертава, че за новите и съвременни техники в сектора на горите са необходими квалифицирана работна сила и достойни условия на труд. Понастоящем липсата на квалифицирани млади работници изглежда общоевропейски проблем. Следователно трябва да се предприемат подходящи мерки, за да се преодолее това предизвикателство и да се привлекат млади хора в сектора на горското стопанство. Във връзка с това полезна стъпка би било да се картографира работната сила;

2.10. подчертава необходимостта от стимулиране на ранното планиране, сътрудничеството и инвестициите, що се отнася до предотвратяването и борбата с природните бедствия, например горски пожари, наводнения, суша и причинявани от вредители (напр. корояди) щети и болести;

2.11. подчертава значението на защитната функция на горите срещу ерозия, свлачища, свличания на камъни и наводнения, особено в планинските райони;

2.12. отбелязва, че горите, включително управляваните гори, са естествени биологично разнообразни екосистеми. Промишлените монокултурни насаждения обаче, особено на неместни видове, често се характеризират с липса на биологично разнообразие, водят до повишен риск от бедствия и в някои случаи не действат като нетни поглътители на въглерод. Устойчивото горско стопанство трябва да включва необходимостта от горска покривка от смесени видове, управлявана съгласно модел на горско стопанство с постоянна покривка. Горите, съставени от различни видове, увеличават ползите за климата в сравнение с монокултурите, които може да имат отрицателно въздействие върху дългосрочната устойчивост;

2.13. насърчава по-добро предварително включване на експертните знания на Постоянния комитет по горите, Групата за граждански диалог по горите и корка и Експертната група на ЕС относно отраслите, свързани с горското стопанство, и свързаните със сектора въпроси в свързаните с горите политики на ЕС. Така ще се подобри базата от знания относно веригата за създаване на стойност, основана на горското стопанство, при вземането на решения, в кампаниите за обществена осведоменост и комуникация, както и при одобряването и прилагането на политически решения;

2.14. посочва, че местните органи на управление и регионалните власти изпълняват важна роля в укрепването на устойчивото използване на горите и жизнеспособността на сектора на горското стопанство и имат възможността да го вземат предвид в рамките на процедурите за възлагане на обществени поръчки;

2.15. счита за важни подходящите мерки за комуникация и информация относно мерките за устойчиво управление на горите с цел гарантиране на подкрепата от страна на обществото. Във връзка с това градските и крайградските гори имат огромен потенциал заради съществуващите силни взаимовръзки между обществото (местни услуги за отдих) и сектора на горското стопанство;

2.16. подчертава важността на това да се насърчава процесът към правно обвързващо споразумение за горите с оглед на укрепването на политическата рамка за горите в паневропейския регион.

3. Специфични бележки

3.1. Горите изпълняват решаваща роля в борбата срещу изменението на климата

3.1.1. Преходът към неутрална по отношение на климата икономика е огромно предизвикателство, както и възможност, и налага значително намаляване на емисиите от изкопаеми горива, както и устойчиво увеличаване на улавянето на CO 2 . Замяната на суровинни продукти и горива на основата на изкопаеми горива има огромен потенциал за постигането на неутралност по отношение на климата до 2050 г.

3.1.2. 2 е необходим постоянен и увеличаващ се растеж на биомасата и стабилни методи за добив, както и подбиране на точния момент. За дългосрочно съхраняване на биогенен въглерод е необходимо да се подобри използването (повече и за по-дълго) на продукти на основата на дървесина. Активното и устойчиво управление на горите и ефективното по отношение на ресурсите използване на дървесината са ключови елементи в постигането на целите в областта на климата (както вече беше посочено в предишни становища относно въздействието на политиките на ЕС в областта на климата и енергетиката За ефективното абсорбиране на COе необходим постоянен и увеличаващ се растеж на биомасата и стабилни методи за добив, както и подбиране на точния момент. За дългосрочно съхраняване на биогенен въглерод е необходимо да се подобри използването (повече и за по-дълго) на продукти на основата на дървесина. Активното и устойчиво управление на горите и ефективното по отношение на ресурсите използване на дървесината са ключови елементи в постигането на целите в областта на климата (както вече беше посочено в предишни становища относно въздействието на политиките на ЕС в областта на климата и енергетиката ( 1 ) и относно поделянето на усилията и сектора на земеползването, промените в земеползването и горското стопанство ( 2 ) ). Би било от полза за усилията за засилване на използването на продукти на базата на дървесина да се признае по-широка гама от „продукти от добита дървесина“ съгласно Регламента за земеползването ( 3 ) , промените в земеползването и горското стопанство (LULUCF), а при всички случаи и постигането на по-дълги периоди на полуотделяне на въглерода за продукти от добита дървесина посредством използване на екологосъобразни технологии за консервация на дървесина.

3.1.3. 2 2 . Следователно активното управление на горите при спазване на мерките за устойчиво управление на горите Един кубически метър дървесина улавя около един тон CO ( 4 ) . Биомасата във фазата на растеж има доказан капацитет да поглъща CO. Следователно активното управление на горите при спазване на мерките за устойчиво управление на горите ( 5 ) и постоянното възстановяване на горските насаждения са от съществено значение за постигането на максимално устойчиво увеличение, което насърчава наличието на биомаса.

3.2. За многофункционалните гори и екосистемните услуги е необходимо адекватно възнаграждение

3.2.1. В допълнение към дървесните и недървесните продукти (напр. корк, гъби, горски плодове), горите предоставят разнообразни екосистемни услуги, от които зависят селските, крайградските и градските общности (напр. вода, въздух, пространство за отдих, здравни услуги). С промените в условията в резултат на изменението на климата се увеличава натискът върху горите и рискът от възникване на природни бедствия. Съответно чрез подходящи мерки за защита на климата и усилия за смекчаване на последиците от изменението на климата и адаптиране към тях трябва да се засили устойчивостта и многофункционалната роля на горите.

3.2.2. Въпреки затрудненото положение на пазара, предизвикано от бедствия, влошени от изменението на климата (напр. корояди, повалени от вятъра дървета, горски пожари, наводнения и суша), е от първостепенно значение да се гарантира непрекъснатостта на екосистемните услуги, за да се запази тази многофункционална роля на горите. Следователно е от решаващо значение снабдяването с дървесина и дървесна биомаса за секторите на горското стопанство да бъде подкрепено с подходяща пазарна среда.

3.2.3. Освен това би било полезно да се разгледа въпросът за комерсиализирането на въглеродните компенсации чрез доброволни пазари на въглеродни емисии ( 6 ) . Например пилотният проект CARBOMARK по програма Life ( 7 ) е свързан с развитието на доброволни местни пазари на въглеродни емисии за смекчаване на последиците от изменението на климата. Целта е да се насърчи местен пазар за търговия с въглеродни кредити на доброволна основа като средство за укрепване на политиките на ЕС за борба с изменението на климата: — смекчаване на въздействието на парниковите газове чрез насърчаване на улавянето на въглерод, — генериране на приходи за областите в неравностойно положение чрез оценяване на стойността на услугата за улавяне на въглерод, предоставяна от горската екосистема, — насърчаване на приемането на стратегии за компенсация от местните администрации, — подобряване на отчетността на малките и средните предприятия, които по този начин се насърчават сами да смекчават своето въздействие върху околната среда. Важно е обаче да се гарантира, че компенсационният механизъм не е непропорционален по какъвто и да е начин и не възпрепятства устойчивото използване на дървесина и устойчивото управление на ресурса.

3.3. Устойчивата и кръгова биоикономика създава икономически възможности за сектора на горското стопанство с огромен потенциал за смекчаване на изменението на климата (както вече е посочено в предишно становище (8) )

3.3.1. Устойчивата биоикономика допринася за смекчаването на последиците от изменението на климата посредством няколко механизма: улавяне на CO 2 от атмосферата в биомаса посредством фотосинтеза, съхраняване на въглерод в продукти на биологична основа и замяна на изкопаеми суровини, материали, продукти и горива с такива на биологична основа.

3.3.2. Продуктите на основата на дървесина могат да съхраняват въглерод за дълго, като по този начин го елиминират от атмосферата. Трайните продукти от дървесина, като например дървесен материал за строителство с дървесина и качествени мебели, са най-ефективното средство за съхранение на въглерод. Повторното използване и рециклирането на продукти на биологична основа с по-кратък жизнен цикъл на експлоатация ще гарантира, че въглеродът ще продължи да се съхранява. Всички тези продукти, включително подобрените биогорива, текстилът и екологичните химикали, имат огромен потенциал за замяна на суровините и продуктите на основата на изкопаеми горива, които са основните причини за изменението на климата. Освен това в края на своя жизнен цикъл на експлоатация продуктите на биологична основа могат да се използват за нови продукти на биологична основа или като биологичен енергиен източник и по този начин да заменят изкопаемите енергийни източници. Съществува, разбира се, възможността за междинни продукти по веригата за създаване на стойност.

3.3.3. Улесняването на създаването на добре функциониращи вериги за създаване на стойност на биологична основа и на основата на дървесина чрез междусекторно сътрудничество може да изпълнява ключова роля в разработването на нови стопански екосистеми и възможности за сектора. Във връзка с това е важно научните изследвания, иновациите и модернизацията на иновациите, както и образованието, обучението и развитието на умения, да станат приоритетни, за да се подкрепят тези вериги за създаване на стойност на базата на дървесина и кръговата биоикономика като цяло.

3.4. Укрепването на устойчивото управление на горите и спирането на обезлесяването в световен мащаб трябва да останат ясни цели на стратегията на ЕС за горите

3.4.1. Устойчивото управление на горите е национална компетентност на държавите — членки на ЕС, и общоприетото му определение е заложено в националните и поднационалните закони, които се прилагат навсякъде в ЕС. Практиките на устойчивото горско стопанство се основават на системите за управление на горите на национално равнище. Доброволните основани на пазара инструменти, например сертифицирането, могат да бъдат един от начините за доказване на устойчивост.

3.4.2. Намаляването на обезлесяването и деградацията на горите в световен мащаб посредством укрепване на активното и устойчиво управление на горите чрез общоевропейско споразумение, достатъчно солидни глави в търговските споразумения относно устойчивостта, използване на местно произведена биомаса в Европа и подпомагане на прехода към по-устойчиви потребителски модели са от решаващо значение за постигането на целите за устойчиво развитие. Освен това са необходими общи усилия за подпомагане на дейностите по залесяване в световен мащаб.

3.4.3. Във връзка с това ЕИСК приветства съобщението на ЕК относно „По-активни действия на ЕС за опазване и възстановяване на световните гори“ ( 9 )

4. Мотиви за изготвянето на становището

4.1. На 7 декември 2018 г. Европейската комисия публикува доклада от средносрочния преглед ( 10 ) „Напредък в прилагането на Стратегията на ЕС за горите“ („доклада“). Докладът съдържа информация за напредъка по изпълнението на всяка от осемте приоритетни области, определени в Стратегията на ЕС за горите ( 11 ) 1) Подкрепа за нашите селски и градски общности 2) Насърчаване на конкурентоспособността и устойчивостта на отраслите на ЕС, свързани с горското стопанство, на биоенергията и на екологичната икономика в по-широк аспект 3) Горите в контекста на изменението на климата 4) Опазване на горите и подобряване на екосистемните услуги 5) Какво представляват нашите гори и как се променят? 6) Ново и иновативно горско стопанство и продукти с висока добавена стойност 7) Съвместна работа за съгласувано управление и по-добро разбиране на нашите гори 8) Горите от глобална гледна точка.

4.2. Многогодишният план за изпълнение ( 12 ) (Forest MAP) съдържа списък с приоритети за ЕК до 2017 г. Докладът има за цел също да се определят приоритетите за оставащия период 2018—2020 г.

4.3. Заключението в настоящия доклад е, че прилагането на Стратегията на ЕС за горите до голяма степен върви по план. Нерешените елементи са или в процес на изпълнение, или ще бъдат изпълнени до 2020 г. В доклада обаче не се разглежда периодът след 2020 г.

4.4. На 15 април 2019 г. Съветът прие своите заключения ( 13 ) относно Напредъка в прилагането на Стратегията на ЕС за горите и призова Комисията да „започне да обмисля варианти за нова Стратегия на ЕС за горите след 2020 г.“ По пътя на логиката такава стратегическа рамка следва да бъде за горите и сектора на горското стопанство като цяло.

4.5. Европейският комитет на регионите прие становище ( 14 ) относно прилагането на Стратегията на ЕС за горите на своята пленарна сесия през април 2019 г.

Брюксел, 30 октомври 2019 г. Председател на Европейския икономически и социален комитет Luca JAHIER

(1) Становище на ЕИСК относно „Въздействието на политиките на ЕС в областта на климата и енергетиката върху развитието на селското и горското стопанство“, ОВ C 291, 4.9.2015 г., стр. 1.

(2) Становище на ЕИСК относно разпределяне на усилията до 2030 г. и земеползване, промени в земеползването и горското стопанство (ЗПЗГС), ОВ C 75, 10.3.2017 г., стр. 103.

(3) Регламент (ЕС) 2018/841 на Европейския парламент и на Съвета от 30 май 2018 година за включването на емисиите и поглъщанията на парникови газове от земеползването, промените в земеползването и горското стопанство в рамката в областта на климата и енергетиката до 2030 г. и за изменение на Регламент (ЕС) № 525/2013 и Решение № 529/2013/ЕС (OB L 156, 19.6.2018г., стр. 1).

(4) Източник: BFW-Praxisinformation Nr. 28 (2012, стр. 4).

(5) Резолюция H1 General Guidelines for the Sustainable Management of Forests in Europe (Общи насоки за устойчиво управление на горите в Европа).

(6) Voluntary Carbon Market Insights: 2018 Outlook and First-Quarter Trends (Концепции за доброволни пазари на въглеродни емисии: прогнози за 2018 г. и тенденции за първото тримесечие).

(7) CARBOMARK – Improvement of policies toward local voluntary carbon markets for climate change mitigation (CARBOMARK – Подобряване на политиките за изграждане на местни доброволни пазари на въглеродни емисии за смекчаване на последиците от изменението на климата).

(8) Становище на ЕИСК относно „Приносът на биоикономиката за постигането на целите на ЕС в областта на климата и енергетиката и на целите на ООН за устойчиво развитие“ (ОВ C 440, 6.12.2018 г., стр. 45).

(9) COM(2019) 352 final.

(10) EU forest strategy on track to achieve its 2020 aims (Стратегията на ЕС за горите е на път да постигне целите си за 2020 г.).

(11) COM(2013) 659 final

(12) SWD(2015) 164 final.

(13) Заключения на Съвета относно напредъка при изпълнението на стратегията на ЕС за горите и относно нова стратегическа рамка за горите.

(14) Становище на КР относно „Изпълнение на стратегията на ЕС за горите“ (ОВ C 275, 14.8.2019 г., стp. 5).